钦定古今图书集成/明伦汇编/交谊典/第025卷 > 《周礼》 > 《木兰花慢》〈寄豫章故人〉元·李玨
## 钦定古今图书集成/明伦汇编/交谊典/第025卷 > 《周礼》 > 《木兰花慢》〈寄豫章故人〉元·李玨

故人知健否，又过了、一番秋。记十载心期，苍苔茅屋，
杜若芳洲。天遥梦飞不到，但滔滔、岁月水东流。南浦
春波旧别，西山暮雨新愁。吴钩先透黑貂裘。客思
晚悠悠。更何处相逢，残更听雁，落日呼鸥。沧江白云
无数，约他年、携手上扁舟。鸦阵不知人意，黄昏飞向
城头。